text: [{"text_idx": "#000001", "text": "A\u0301 a\u00f0alfundinum, sum var hildin i\u0301 go\u0301\u00f0ve\u00f0rinum i\u0301 Svi\u0301noy i\u0301 dag, var semja um at vit meira enn nakranti\u0301\u00f0 noy\u00f0ast at fa\u0301a bo\u00f0skapin um einar bur\u00f0ardyggar u\u0301toyggjar fram."}, {"text_idx": "#000003", "text": "Fer\u00f0avinnan vantar no\u0301gv av u\u0301toyggjunum. Fer\u00f0al\u00f8g i\u0301 sto\u0301rum tali ynskja at vitja hesi forkunnugu st\u00f8\u00f0ini, og hotellini i\u0301 Havn hava bru\u0301k fyri at gestirnir fa\u0301a autentiskar upplivingar. Vit vita eisini, at politiski myndugleikin s\u00e6r fer\u00f0avinnuna sum ein sja\u0301lvsagdan m\u00f8guleika hja\u0301 teimum bu\u0301settur a\u0301 u\u0301toyggj, at vinna s\u00e6r pening."}, {"text_idx": "#000005", "text": "Skulu F\u00f8royar sum land, tryggja s\u00e6r at u\u0301toyggjarnar framhaldandi eru livandi samfel\u00f8g, vi\u00f0 virknum og s\u00f8gufro\u0301\u00f0um fo\u0301lki, kann ta\u00f0 ikki sigast ov ofta, at ein menningar\u00e6tlan skal til, ein \u00e6tlan, i\u00f0 er fakliga grunda, og byggir a\u0301 ta\u00f0, sum hv\u00f8r einst\u00f8k oyggj metur ney\u00f0ugt. Ta\u00f0 er eisini ney\u00f0ugt vi\u00f0 fyrimunum, og \u00f8\u00f0rum eggjandi tilt\u00f8kum, sum gera ta\u00f0 attraktivt hja\u0301 yngri familjum at bu\u0301seta seg."}, {"text_idx": "#000007", "text": "A\u00f0alfundurin sta\u00f0festi, at tey sum hava siti\u00f0 i\u0301 starvsnevnd og umbo\u00f0sra\u0301\u00f0 halda fram eitt a\u0301r afturat. O\u0301la Ja\u0301kup u\u0301r Di\u0301mun sum forma\u00f0ur, Olga Biskopst\u00f8, sum samskipari og Marius a\u0301 Geilini, starvsnevndarlimur."}]